
Bilješke uz financijske izvještaje proračuna i proračunskih korisnika za razdoblje
od 01.01.2026. do 30.06.2026. godine

OŠ Vodnjan - SE Dignano (u nastavku Škola) je pravna osoba koja svoju djelatnost obavlja samostalno sukladno Zakonu o odgoju i obrazovanju u osnovnoj i srednjoj školi, propisima utemeljenim na zakonu, Statutu Škole, stručnim normama i pravilima struke. Škola obavlja djelatnost osnovnog odgoja i obrazovanja koje obuhvaća opće obrazovanje, te druge oblike obrazovanja djece i mladih. Djelatnost se ostvaruje na temelju nacionalnog kurikuluma, nastavnih planova i programa i školskog kurikuluma te osiguranjem odgovarajućeg broja učitelja i stručnih suradnika pod uvjetima i na način propisan zakonom.

Škola vodi proračunsko računovodstvo temeljem Pravilnika o proračunskom računovodstvu i računskom planu („Narodne novine“ br. 158/23), a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu („Narodne novine“ br. 37/22 i 52/25). Navedeni pravilnici u primjeni su od 01.01.2025. godine.

Škola nije obveznik PDV-a.
Školom upravlja Školski odbor, a čiji rad se pobliže uređuje Statutom Škole, u skladu sa zakonskim propisima.
Odgovorna osoba škole je ravnateljica Barbara Buršić-Križanac, mag.prim.educ.

Za sastavljanje ovih Bilješki uz financijsko izvješće zadužena je Kristina Vitasović Kliba, voditelj računovodstva.
IZVJEŠTAJ O PRIHODIMA I RASHODIMA, PRIMICIMA I IZDACIMA- OBRAZAC PR-RAS

Prihodi i primici na polugodištu 2026.g. iznose 1.344.414,91 eur i za 11,1% su veći od ostvarenja u istom razdoblju lani. Veća odstupanja prihoda u odnosu na prethodnu godinu bilježimo na: 
· Šifra 652 Prihodi po posebnim propisima -  indeks 134,7; povećanje se odnosi na povećanje prihoda od sufinanciranja roditelja u uslugama produženi boravak i ručak  
· Šifra 661 Prihodi od prodaje proizvoda i robe te pruženih usluga - indeks 110,4; radi se o većim prihodima od najma dvorane i ostalog prostora vanjskim korisnicima 

· Šifra 671 Prihodi iz nadležnog proračuna za financiranje redovne djelatnosti proračunskih korisnika - indeks 109,8; povećanje se prvenstveno odnosi na povećana sredstva za plaće pomoćnika u nastavi i za izradu projektne dokumentacije za energetsku obnovu dvorane

Ostvareni rashodi i izdaci u prvom polugodištu ove godine iznose 1.316.436,03 eur, te su za 4% manji od ostvarenja u istom razdoblju lani.
Šifra 3 Rashodi poslovanja ostvareni su u iznosu 1.295.062,97 eur. Sljedećom tablicom prikazana je struktura ostvarenih rashoda poslovanja u razdoblju I-VI mj. tekuće i prethodne godine.

u EUR
	R.br
	Opis
	Šifra
	1-6/2025.
	1-6/2026.
	Indeks

	
	RASHODI POSLOVANJA
	3
	1.338.203,03
	1.295.062,97
	96,8

	1
	Rashodi za zaposlene
	31
	1.116.613,59
	1.062.337,31
	95,1

	2
	Materijalni rashodi
	32
	139.891,31
	156.804,75
	112,1

	3
	Financijski rashodi
	34
	555,82
	0,00
	0

	4
	Pomoći unutar općeg proračuna
	36
	0
	60,00
	/

	5
	Naknade građ. i kućanst.na temelju osig. i druge naknade
	37
	81.142,31
	75.032,91
	92,5

	6
	Rashodi za donacije, kazne, štete i pomoći
	68
	0
	828,00
	/


Do većeg porasta rashoda došlo je na sljedećim pozicijama:
· Šifra 322 Rashodi za materijal i energiju indeks 125,6; odnosi se na povećanje troškova namirnica za školsku prehranu i za energente
Šifra 4 Rashodi za nabavu nefinancijske imovine tekuće godine iznose 21.373,06 eur i manji su su za 34,6% u odnosu na lanjsko usporedno razdoblje. Odnose se na izradu projektne dokumentacije za obnovu dvorane (16.250,00 eur), nabavu perilice suđa (3.312,50 eur), ugradnja ormara u knjižnici (675,59 eur) i dr. 
Šifra X004 Višak prihoda: u ovom proračunskom razdoblju Škola iskazuje ukupan višak prihoda u iznosu od 27.978,88 eur. 
Manjak prihoda – preneseni; iz 2025. godine prenesen je manjak prihoda u iznosu od 170.248,08 eur (radi se o metodološkom manjku).
Ukupni manjak prihoda odnosi se prvenstveno na metodološke manjkove uslijed obračunatih rashoda za plaće za lipanj 2026. godine i materijalne troškove, dok će prihodi biti priznati u srpnju po raspoloživosti (po uplati). To je nova metodologija priznavanja rashoda u razdoblju na koje se odnose bez obzira da li su u tom trenutku raspoloživi prihodi za njihovo pokriće (sukladno novom Pravilniku o proračunskom računovodstvu i računskom planu koji je u primjeni od 01.01.2025.g.).

Izuzevši metodološke manjkove, škola iskazuje neutrošena sredstva (viškove) kod vlastitih prihoda od zakupa (22.591,73 eur), prihoda od sufinanciranja usluge ručka (7.872,50 eur), prihoda od donacija (4.311,42 eur), prihoda po posebnim propisima (3.000,86 eur),  neutrošena sredstva MZOM za psihodijagnostiku i dr.
IZVJEŠTAJ O OBVEZAMA - OBRAZAC OBVEZE

V001 Stanje obveza 1. siječnja 230.908,53
 eur
V002 povećanje obveza u izvještajnom razdoblju 1.341.305,13 eur
V004 podmirene obveze u izvještajnom razdoblju 1.370.904,67 eur
V006 stanje obveza na kraju izvještajnog razdoblja 201.308,99 eur
U stanje obveza na kraju izvještajnog razdoblja najvećim dijelom ubrajaju se obveze za plaću za mjesec lipanj. Nema dospjelih obveza.

U Vodnjanu, dana 10.07.2026.g.
Osoba za kontaktiranje: Kristina Vitasović Kliba



Telefon: 052/511-327
Odgovorna osoba: Barbara Buršić-Križanac, mag.prim.educ

